**Конкурс метадычных распрацовак “Распрацоўка дыдактычных матэрыялаў сацыяльна - гуманітарнага цыклу па падрыхтоўцы вучняў да рэспубліканскай алімпіяды”**

**Намінацыя "Беларуская мова і літаратура", 10 клас**

**Дзяржаўная ўстанова адукацыі “Сярэдняя школа №2 г.Мсціслава”**

**Пісарэнка Валянціна Аляксандраўна, настаўнік беларускай мовы і літаратуры першай кваліфікацыйнай катэгорыі.**

**+375291467187, v1valentina@yandex.by**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ЗАДАННІ | 1 | 2 | 3 | 4 | 5 | 6 | 7 | 8 | 9 | 10 | УСЯГО |
| БАЛЫ | 5 | 5 | 10 | 5 | 5 | 5 | 10 | 5 | 5 | 5 | 60 |

1. **Адзначце характарыстыкі, якія адпавядаюць размешчанаму ніжэй тэксту:**
2. тэкст адказвае на агульнае пытанне: *чаму*?
3. сувязь сказаў у апошнім абзацы *паслядоўная*;
4. сувязь сказаў у першым абзацы *паралельная*;
5. асноўная думка тэксту выражана ў апошнім сказе;
6. тып тэксту – *апавяданне*.

 *Бацькаўшчына. Радзіма. Айчына. Родны край. Родная старонка і родная зямелька… Такімі шчырымі, лагоднымі словамі называем родную зямлю. Толькі тую зямлю, дзе нарадзіліся, выраслі, грамадзянамі якой сталі.*

 *У кожнага беларускага паэта ці празаіка мы знойдзем творы пра Бацькаўшчыну – сваю краіну, якая вядома на планеце пад назвай Беларусь.*

*Зямля бацькоўская, святая,*

 *Так, гэта мы. Увесь народ…*

 *Гэтыя радкі напісаў Пімен Панчанка яшчэ ў 1975-м годзе. Пагодзімся з паэтам: Бацькаўшчына – гэта увесь народ, гэта кожны з нас. Спадчына памнажаецца новым пакаленнем. Таму і прасіў нас Уладзімір Караткевіч:*

*Не пагарджаць святым сваім мінулым,*

*А заслужыць яшчэ і вартым быць яго.*

 *Усім нам хочацца ведаць нашу гісторыю, арыентавацца ў стагоддзях, шанаваць імёны і подзвігі продкаў. Хочацца таксама разумець мастацкае слова, якое можа данесці ў сённяшні дзень подых вякоў. Барацьбу слаўных сыноў за народнае шчасце.*

 *Назапашванне гістарычных ведаў пачалося ў 10-м стагоддзі. Першыя звесткі пра падзеі на тэрыторыі сучаснай Беларусі можна знайсці ў “Аповесці мінулых гадоў”, у летапісах 14-18-га стагоддзяў, у Полацкім летапісе і многіх іншых гістарычных дакументах.*

 *Літаратуразнаўцы сцвярджаюць, што “Бацькаўшчына” Кузьмы Чорнага, “Людзі на балоце” Івана Мележа, творы Васіля Быкава, Уладзіміра Караткевіча вызначаюцца гістарычнай канкрэтнасцю, праўдзівым паказам дум і памкненняў людзей, якія жылі да нас.*

 *І за гэта ім ад нас асаблівая падзяка. Менавіта за гэта многія іх творы адносяць да гістарычнай літаратуры. Трэба чытаць такую літаратуру, каб ведаць сваю гісторыю, і гэта дапаможа захоўваць спадчыну і памнажаць яе.*

Паводле С. Панізніка.

 Максімальная колькасць балаў – 5. За кожны правільны адказ – 1 бал.

1. **Размяркуйце словы на групы і запішыце іх у табліцу. Заўвага: адно слова можа быць запісана некалькі разоў**

Адказ, перабежчык, дзверы, на дарожцы, носішся, цвёрды, счарствець, плацдарм, звечарэла, езджу, адвезці, айсберг, сшыць, стажкі, мясціна, носьбіт, на талерачцы, расчасаць, смешны, футбол, пясчаны, у печцы.

|  |  |  |  |  |
| --- | --- | --- | --- | --- |
| Асіміляцыя па глухасці | Асіміляцыя па звонкасці | Асіміляцыя па мяккасці | Асіміляцыя свісцячых шыпячымі | Асіміляцыя шыпячых свісцячымі |
|  |  |  |  |  |

Максімальная колькасць балаў – 5. За кожнае правільна вызначанае слова – 0,2 бала.

1. **Размясціце словы ў адпаведнасці з графамі табліцы.**

Баярын, мыта, ловы, фальварак, соцкі, перст, відок, цясляр, бондар, дукат, атрамант, лемантар, гімназія, дзядзькаванне, попрадкі, тын, мур, стражнік, сёння, асьміна.

|  |  |
| --- | --- |
| Лексіка актыўнага складу |   |
| Устарэлыя словы | гістарызмы |   |
| архаізмы |   |

Максімальная колькасць балаў – 10. За кожнае правільна вызначанае слова –0,5 балаў.

1. **Вызначце, да якіх фразеалагізмаў правільна падабраны словы-сінонімы.**
2. гула асмаленая – анічога;
3. кішкі пераесці – абрыднуць;
4. адным духам – без нічога;
5. грушы на вярбе – дарэмна;
6. сухоты кішаньковыя – безграшоўе.

Максімальная колькасць балаў – 5. За кожны правільны адказ – 1 бал.

1. **Перакладзіце словазлучэнні на беларускую мову.**

|  |  |
| --- | --- |
| заболеть гриппом |   |
| смелее друга |   |
| погибли из-за болезни |   |
| похож на сестру |   |
| пришёл в семь часов |   |
| выросла выше всех |   |
| по этой пнричине стал нужен |   |
| видно по всему |   |
| обратиться по адресу |   |
| заведующий лабоаторией |   |

Максімальная колькасць балаў – 5. За кожны правільны адказ – 0,5 бала.

1. **Вызначце і запішыце словы, якія “схаваліся” ў слове *збраяносец.***

|  |  |
| --- | --- |
| назоўнік  |   |
| займеннік  |   |
| лічэбнік  |   |
| прыназоўнік  |   |
| злучнік  |   |

Максімальная колькасць балаў – 5. За кожнае слова – 0, 25 бала.

1. **Падбярыце па 2 словы, якія адпавядаюць вызначанай будове. Абазначце адпаведныя марфемы.**

|  |  |
| --- | --- |
| У склад слова ўваходзіць толькі корань |   |
| Слова мае дзве прыстаўкі |   |
| Слова складаецца з пяці марфем |   |
| Корань складаецца з аднаго гука |   |
| Канчатак знаходзіцца ў сярэдзіне слова |   |

Максімальная колькасць балаў – 10. За кожны правільны адказ – 1 бал.

1. **Запішыце назвы жанраў публіцыстычнага стылю, якім адпавядаюць прыведзеныя вызначэнні.**
2. Жанр, якому характэрна форма дыялогу, публічнай гутаркі дзвюх або некалькіх асоб па важных пытаннях грамадскага жыцця, навукі, тэхнікі, культуры, спорту, – .
3. Жанр мастацка-публіцыстычнай літаратуры, для якога характэрны крытычны, даволі часта камічны або сатырычны пачатак, – .
4. Аповед аб сацыяльна значнай падзеі ўдзельніка або сведкі, у якім раскрываецца нейкая новая старонка рэчаіснасці, пэўных працэсаў. Гэта найбольшт разгорнуты і эмацыянальны жанр сярод інфармацыйных жанраў публіцыстыкі – .
5. Адна з разнавіднасцей так званай малой формы эпічнай літаратуры, у якой публіцыстычна і дакументальна аднаўляюцца факты і з’явы, што даволі часта суправаджаецца вытлумачэннем і ацэнкай аўтара, – .
6. Адзін з асноўных жанраў журналістыкі, для якога характэрна асэнсаванне важных з‘яў, аргументаванае абагульненне, вывады, якія пацвярджаюць прапанаваную ідэю, канцэпцыю, – .

 Максімальная колькасць балаў – 5. За кожны правільны адказ – 1 бал.

1. **У тэксце задання 1 узгадваюцца імёны беларускіх аўтараў. Суаднясіце іх са сцверджаннямі.**

|  |  |
| --- | --- |
| Будучы пісьменнік з пяці гадоў пасвіў свіней. Яго, калі можна сказаць так, пастухоўскі ранг павышаўся: пасля свіней пасвіў авечак, цялят, карову, пазней вадзіў у начное каня. |   |
| Мікалай Карлавіч Раманоўскі – сапраўднае імя |   |
| Напісаў вядомы цыкл вершаў «Іранскі дзённік» |   |
| Продкі былі шляхецкага саслоўя і паходзілі з беларускага Падняпроўя, з Рагачова, Мсціслава, Магілёва і іншых гарадоў. |   |
| Падчас Кіраваградскай аперацыі быў паранены ў нагу і жывот (памылкова быў запісаны як загінулы) |   |

Максімальная колькасць балаў – 5. За кожны правільны адказ – 1 бал.

1. **Падкрэсліце словы, пры дапамозе якіх дасягаецца экспрэсіўнасць мовы паэтычнага радка. Запішыце назву адпаведнага тропа (стылістычнага прыёму).**

|  |  |
| --- | --- |
| Гэтая сарока лятала далёка, за шырокае мора, за высокія горы (А. Бадак). |   |
| Мішку сніліся маліны і мядовы гуд пчаліны (Ю.Свірка). |   |
| Чорны дзяцел здаўна называецца жаўна. У чорнага волата – магутнае долата (В. Вітка). |   |
| У Алесі дзве касы, нібы з шоўку валасы (А. Грачанікаў). |   |
| Люты, напэўна, стаміўся, да шыбы маёй прытуліўся, заснуў… І пакінуў малюнкі…(А. Ключынская) |   |

Максімальная колькасць балаў – 5. За кожны правільны адказ – 1 бал.

**ДАВЕДКІ**

**10 КЛАС**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ЗАДАННІ** | **1** | **2** | **3** | **4** | **5** | **6** | **7** | **8** | **9** | **10** | **УСЯГО** |
| **БАЛЫ** | **5** | **5** | **10** | **5** | **5** | **5** | **10** | **5** | **5** | **5** | **60** |

1. **Адзначце характарыстыкі, якія адпавядаюць тэксту:**

тэкст адказвае на агульнае пытанне: *чаму*? -

**сувязь сказаў у апошнім абзацы *паслядоўная*; +**

сувязь сказаў у першым абзацы *паралельная*; -

**асноўная думка тэксту выражана ў апошнім сказе; +**

тып тэксту – *апавяданне*. -

*Бацькаўшчына. Радзіма. Айчына. Родны край. Родная старонка і родная зямелька… Такімі шчырымі, лагоднымі словамі называем родную зямлю. Толькі тую зямлю, дзе нарадзіліся, выраслі, грамадзянамі якой сталі.*

*У кожнага беларускага паэта ці празаіка мы знойдзем творы пра Бацькаўшчыну – сваю краіну, якая вядома на планеце пад назвай Беларусь.*

*Зямля бацькоўская, святая,*

*Так, гэта мы. Увесь народ…*

*Гэтыя радкі напісаў Пімен Панчанка яшчэ ў 1975-м годзе. Пагодзімся з паэтам: Бацькаўшчына – гэта увесь народ, гэта кожны з нас. Спадчына памнажаецца новым пакаленнем. Таму і прасіў нас Уладзімір Караткевіч:*

*Не пагарджаць святым сваім мінулым,*

*А заслужыць яшчэ і вартым быць яго.*

*Усім нам хочацца ведаць нашу гісторыю, арыентавацца ў стагоддзях, шанаваць імёны і подзвігі продкаў. Хочацца таксама разумець мастацкае слова, якое можа данесці ў сённяшні дзень подых вякоў. Барацьбу слаўных сыноў за народнае шчасце.*

*Назапашванне гістарычных ведаў пачалося ў 10-м стагоддзі. Першыя звесткі пра падзеі на тэрыторыі сучаснай Беларусі можна знайсці ў “Аповесці мінулых гадоў”, у летапісах 14-18-га стагоддзяў, у Полацкім летапісе і многіх іншых гістарычных дакументах.*

*Літаратуразнаўцы сцвярджаюць, што “Бацькаўшчына” Кузьмы Чорнага, “Людзі на балоце” Івана Мележа, творы Васіля Быкава, Уладзіміра Караткевіча вызначаюцца гістарычнай канкрэтнасцю, праўдзівым паказам дум і памкненняў людзей, якія жылі да нас.*

*І за гэта ім ад нас асаблівая падзяка. Менавіта за гэта многія іх творы адносяць да гістарычнай літаратуры. Трэба чытаць такую літаратуру, каб ведаць сваю гісторыю, і гэта дапаможа захоўваць спадчыну і памнажаць яе.*

Паводле С. Панізніка.

**Максімальная колькасць балаў – 5. За кожны правільны адказ – 1 бал.**

1. **Размяркуйце словы на групы і запішыце іх у табліцу. Заўвага: адно слова можа быць запісана некалькі разоў**

Адказ, перабежчык, дзверы, на дарожцы, носішся, цвёрды, счарствець, плацдарм, звечарэла, езджу, адвезці, айсберг, сшыць, стажкі, мясціна, носьбіт, на талерачцы, расчасаць, смешны, футбол, пясчаны, у печцы.

|  |  |  |  |  |
| --- | --- | --- | --- | --- |
| Асіміляцыя па глухасці | Асіміляцыя па звонкасці | Асіміляцыя па мяккасці | Асіміляцыя свісцячых шыпячымі | Асіміляцыя шыпячых свісцячымі |
| адказ перабежчыкстажкіадвезці | плацдармайсбергносьбітфутбол | дзверыцвёрдысчарсцвецьзвечарэлаадвесцімясцінасмешныайсберг | счарсцвецьезджусшыцьрасчасацьпясчаны | на дарожцыносішсяна талерачцыу печцы |

**Максімальная колькасць балаў – 5. За кожнае правільна вызначанае слова – 0,2 бала.**

1. **Размясціце словы ў адпаведнасці з графамі табліцы**

Баярын, мыта, ловы, фальварак, соцкі, перст, відок, цясляр, бондар, дукат, атрамант, лемантар, гімназія, дзядзькаванне, попрадкі, тын, мур, стражнік, сёння, асьміна.

|  |  |
| --- | --- |
| Лексіка актыўнага складу | фальварак, цясляр, бондар, гімназія, тын, мур, сёння |
| Устарэлыя словы | гістарызмы | баярын, соцкі, дукат, дзядзькаванне, попрадкі, стражнік, асьміна |
| архаізмы | мыта, ловы, перст, відок, атрамант, лемантар |

**Максімальная колькасць балаў – 10. За кожнае правільна вызначанае слова –0,5 балаў.**

1. **Вызначце, да якіх фразеалагізмаў правільна падабраны словы-сінонімы.**

гула асмаленая – **анічога**;

кішкі пераесці – **абрыднуць**;

адным духам – без нічога;

грушы на вярбе – дарэмна;

сухоты кішаньковыя – **безграшоўе**.

**Максімальная колькасць балаў – 5. За кожны правільны адказ – 1 бал.**

1. **Перакладзіце словазлучэнні на беларускую мову.**

|  |  |
| --- | --- |
| заболеть гриппом | захварэць на грып |
| смелее друга | смялейшы за сябра |
| погибли из-за болезни | загінулі праз хваробу |
| похож на сестру | падобны да сястры |
| пришёл в семь часов | прыйшоў а сёмай гадзіне |
| выросла выше всех | вырасла вышэй за ўсіх |
| по этой пнричине стал нужен | з гэтай прычыны стаў патрэбны |
| видно по всему | відаць па ўсім (з усяго) |
| обратиться по адресу | звярнуцца на адрас |
| заведующий лабоаторией | загадчык лабараторыі |

**Максімальная колькасць балаў – 5. За кожны правільны адказ – 0,5 бала.**

1. **Вызначце і запішыце словы, якія “схаваліся” ў слове *збраяносец.***

|  |  |
| --- | --- |
| назоўнік  | зброя, збор, соня, нос, бор, бар, бра, раб, цар, неба, зебра, зона, брас, бес, бас, сон, сера, сена, заяц  |
| займеннік  | я, яна, яно  |
| лічэбнік  | Абое |
| прыназоўнік  | з, са, на, за, цераз |
| злучнік  | а, бо |

**Максімальная колькасць балаў – 5. За кожнае слова – 0, 25 бала.**

1. **Падбярыце па 2 словы, якія адпавядаюць вызначанай будове. Абазначце адпаведныя марфемы.**

|  |  |
| --- | --- |
| У склад слова ўваходзіць толькі корань | Маці, метро, журы, таксі |
| Слова мае дзве прыстаўкі | **За-с**-пакоіць, **за**-с-пяваць, **с**-**па**-чуваць, **па**-**з**-рываць |
| Слова складаецца з пяці марфем | Бо-я-з-н-а, на-стой-лів-асць-□, а-пусц-е-нн-е, вы-бр-а-ц-ца |
| Корань складаецца з аднаго гука | аб**-у-**так, аб-**у-**ць,за**-с-**нуць,**г-**нуць |
| Канчатак знаходзіцца ў сярэдзіне слова | васьм-**і**-дзесяці, знойд-**уц**-ца |

**Максімальная колькасць балаў – 10. За кожны правільны адказ – 1 бал.**

1. **Запішыце назвы жанраў публіцыстычнага стылю, якім адпавядаюць прыведзеныя вызначэнні.**

Жанр, якому характэрна форма дыялогу, публічнай гутаркі дзвюх або некалькіх асоб па важных пытаннях грамадскага жыцця, навукі, тэхнікі, культуры, спорту, – **інтэрв’ю**.

Жанр мастацка-публіцыстычнай літаратуры, для якога характэрны крытычны, даволі часта камічны або сатырычны пачатак, – **фельетон**.

Аповед аб сацыяльна значнай падзеі ўдзельніка або сведкі, у якім раскрываецца нейкая новая старонка рэчаіснасці, пэўных працэсаў. Гэта найбольшт разгорнуты і эмацыянальны жанр сярод інфармацыйных жанраў публіцыстыкі – **рэпартаж**.

Адна з разнавіднасцей так званай малой формы эпічнай літаратуры, у якой публіцыстычна і дакументальна аднаўляюцца факты і з’явы, што даволі часта суправаджаецца вытлумачэннем і ацэнкай аўтара, – **нарыс** **(эсэ)**.

Адзін з асноўных жанраў журналістыкі, для якога характэрна асэнсаванне важных з‘яў, аргументаванае абагульненне, вывады, якія пацвярджаюць прапанаваную ідэю, канцэпцыю, – **артыкул**.

**Максімальная колькасць балаў – 5. За кожны правільны адказ – 1 бал.**

1. **У тэксце задання 1 узгадваюцца імёны беларускіх аўтараў. Суаднясіце іх са сцверджаннямі.**

|  |  |
| --- | --- |
| Будучы пісьменнік з пяці гадоў пасвіў свіней. Яго, калі можна сказаць так, пастухоўскі ранг павышаўся: пасля свіней пасвіў авечак, цялят, карову, пазней вадзіў у начное каня. | **Іван Мележ** |
| Мікалай Карлавіч Раманоўскі – сапраўднае імя | **Кузьма Чорны** |
| Напісаў вядомы цыкл вершаў «Іранскі дзённік» | **Пімен Панчанка** |
| Продкі былі шляхецкага саслоўя і паходзілі з беларускага Падняпроўя, з Рагачова, Мсціслава, Магілёва і іншых гарадоў. | **Уладзімір Караткевіч** |
| Падчас Кіраваградскай аперацыі быў паранены ў нагу і жывот (памылкова быў запісаны як загінулы) | **Васіль Быкаў** |

**Максімальная колькасць балаў – 5. За кожны правільны адказ – 1 бал.**

1. **Падкрэсліце словы, пры дапамозе якіх дасягаецца экспрэсіўнасць мовы паэтычнага радка. Запішыце назву адпаведнага тропа (стылістычнага прыёму).**

|  |  |
| --- | --- |
| Гэтая сарока лятала далёка, за **шырокае** мора, за **высокія** горы (А. Бадак). | сталы эпітэт |
| Мішку сніліся маліны і **мядовы** гуд пчаліны (Ю.Свірка). | Эпітэт |
| Чорны дзяцел здаўна называецца жаўна. У **чорнага волата** – магутнае долата (В. Вітка). | Перыфраза |
| У Алесі дзве касы, **нібы з шоўку** валасы (А. Грачанікаў). | Параўнанне |
| Люты, напэўна, **стаміўся**, да шыбы маёй **прытуліўся, заснуў**… І **пакінуў малюнкі**…(А. Ключынская) | Метафара |

**Максімальная колькасць балаў – 5. За кожны правільны адказ – 1 бал.**

ЛІТАРАТУРА:

1. Бардовіч, А.М. Школьны марфемны слоўнік беларускай мовы / А.М. Бардовіч, Л.С. Мормыш, Л.М. Шакун. – Мінск, 2005.
2. Булыка, А.М. Беларуска-рускі слоўнік для школьнікаў / А.М. Булыка. – Мінск, 2004.
3. Куліковіч, У. І. Алімпіяды па беларускай мове і літаратуры : Заданні да комплекснай работы. Водгук на мастацкі твор. Вуснае выказванне / У. І. Куліковіч. – Мінск : Аверсэв, 2014. – 639 с.
4. Лепешаў, І.Я. Слоўнік фразеалагізмаў беларускай мовы. У 2 ч. / І. Я. Лепешаў. – Мінск, 2008.
5. Міхновіч, Н. А. Пазакласная работа па беларускай мове і літаратуры / Н. А. Міхновіч. – Мінск : Аверсэв, 2016. – 349 с.
6. Рагойша, В. П. Літаратуразнаўчы слоўнік : тэрміны i паняцці: для школьнікаў i абітурыентаў/ В. П. Рагойша. — Мінск : Нар. асвета, 2009.
7. Сіўковіч, В. М. Беларуская мова ў пытаннях і адказах / В. М. Сіўковіч. – 2-е выд. – Мінск : Аверсэв, 2013. – 765 с.